**Tom Hugo Hermansen** (født 27. oktober 1979 i Kristiansand), best kjent under artistnavnet **Tom Hugo**, er en norsk musiker og låtskriver fra Kristiansand. Han var medlem i flere pop- og rockeband før han debuterte som soloartist i 2011 med singelen «Open Your Eyes». Han har siden gitt ut en rekke singler i blant annet Tyskland og Norge. Han har også skrevet flere låter for andre artister. Tom Hugo deltok i Melodi Grand Prix 2013, men kvalifiserte seg ikke til finalen. I 2018 deltok han i konkurransen for andre gang, med egenkomponerte «I Like I Like I Like», og i 2019 for tredje gang som del av gruppen KEiiNO med sangen «Spirit in the Sky». Gruppen vant konkurransen og representerte Norge i Eurovision Song Contest 2019 i Tel Aviv i Israel.

Musikk
------

Som syvåring hadde Tom Hugo sin første offentlige opptreden, og siden har han deltatt i flere lokale band – blant annet coverbandet Radiojam i hjembyen Kristiansand.

I 2007 flyttet Tom Hugo til Hamburg i Tyskland og startet et samarbeid med plateselskapene Káme Entertainment og All Access Entertainment. I 2009 ga han ut EP-en *I apologise* og sommeren 2011 debuterte han for alvor som soloartist med «Open Up Your Eyes». Låten var også hovedsporet på debutplaten *Sundry Tales* som nådde en 23. plass på norske VG-lista i 2012.

Parallelt med solokarrieren har Tom Hugo skrevet låter for suksessrike artister i Japan, Tyskland og Kina, og den seneste produksjonen er Y’akotos «All I Want». Han har også vært medkomponist av låten «Very Merry Xmas» for den sørkoreanske gruppen TVXQ i november 2013.

Tom Hugo under Melodi Grand Prix 2018. Foto: Martin Fjellanger, EuroVisionary

Fjernsyn og annet
-----------------

Han har deltatt i en rekke tv-programmer og festivaler, både i Norge og Tyskland. Blant festivalene han har deltatt på, er Palmesus 2012, By:Larm, Welt Astra Tag, Reeperbahn-festival og Quart 09. Han har også vært gjest i tv-programmer som *MorgenMagazin* på tyske ZDF, *God Morgen Norge* (TV 2) og *Beat for beat* (NRK1).

I 2013 deltok han i Melodi Grand Prix med låten «Det er du». Han lyktes imidlertid ikke å kvalifiserte seg fra delfinale 1 i Steinkjer 19. januar. I 2018 deltok han igjen i Melodi Grand Prix, da med låten «I Like I Like I Like». Sangen ble imidlertid slått ut i første runde, og var ikke blant de fire sangene som kvalifiserte seg til gullfinalen.

I 2019 deltok han for tredje gang i konkurransen med låten «Spirit in the Sky», som del av gruppen KEiiNO. Gruppen vant konkurransen, og representerte Norge i Eurovision Song Contest 2019 i Tel Aviv i Israel. Der endte de på sjetteplass etter å ha vunnet telefonavstemningen.

Privatliv
---------

Tom Hugo er åpen homofil og bor i Oslo og Berlin.

Diskografi
----------

### Album

| År | Låt | VG-lista |
| --- | --- | --- |
| 2009 | *I Apologise EP* | – |
| 2012 | *Sundry Tales* | 23 |

### Singler

| År | Låt | VG-lista |
| --- | --- | --- |
| 2011 | «Open Up Your Eyes» | – |
| 2013 | «Det er du» | – |
| 2017 | «Better Than Me» | – |
| 2018 | «I Like I Like I Like» | – |
| 2019 | «Spirit in the Sky» (som del av KEiiNO) | 1 |

2021 «I was a fool» med Alexandra Rotan

Referanser
----------

1. ↑   Facebook, www.facebook.com[Hentet fra Wikidata]
2. ↑  «Tom Hugo Hermansen – 3 roller i norsk næringsliv». *www.proff.no*. Besøkt 17. januar 2018.
3. 1 2  NRK. «Her er artistene i MGP 2018». *NRK*. Besøkt 17. januar 2018.
4. ↑  Sand, Camilla (25. januar 2019). «Klare for Melodi Grand Prix 2019». *NRK*. Besøkt 25. januar 2019.
5. 1 2  Jor, Brage Lie (2. mars 2019). «Keiino vant Melodi Grand Prix». *NRK*. Besøkt 3. mars 2019.
6. ↑  «tomhugo». *tomhugo* **(norsk)**. Arkivert fra originalen 18. januar 2018. Besøkt 17. januar 2018.
7. ↑  «livemusikk». *livemusikk* **(engelsk)**. Besøkt 17. januar 2018.
8. ↑  Hung, Steffen. «norwegiancharts.com - Discography Tom Hugo». *www.norwegiancharts.com*. Besøkt 17. januar 2018.
9. 1 2  Stalsberg, Trine. «- Han ble irritert». *Side2* **(norsk)**. Besøkt 17. januar 2018.
10. ↑  «Sceneproduksjoner AS - Best på...». *www.sceneproduksjoner.no* **(norsk)**. Arkivert fra originalen 16. januar 2018. Besøkt 17. januar 2018.
11. ↑  «tomhugo». *tomhugo* **(norsk)**. Arkivert fra originalen 18. januar 2018. Besøkt 17. januar 2018.
12. ↑  «- De har kanskje hørt rykter om at jeg er sammen med en mann, men de tør ikke si noe». *Fædrelandsvennen*. Arkivert fra originalen 18. januar 2018. Besøkt 17. januar 2018.
13. ↑  «- Jeg ville være perfekt, med kone, barn og rekkehus». *Gaysir*. Arkivert fra originalen 18. januar 2018. Besøkt 17. januar 2018.
14. ↑  «Tom Hugo». *www.facebook.com*. Besøkt 17. januar 2018.
15. ↑  «Tom Hugo - Sundry Tales». *Discogs* **(engelsk)**. Besøkt 17. januar 2018.

Eksterne lenker
---------------

* (en) Tom Hugo Hermansen – kategori av bilder, video eller lyd på Commons Rediger på Wikidata
* (en) Tom Hugo på Internet Movie Database Rediger på Wikidata
* (en) Tom Hugo på Twitter Rediger på Wikidata

* (en) Tom Hugo på Facebook Rediger på Wikidata

* (en) Tom Hugo på Instagram Rediger på Wikidata


|  |  |  |
| --- | --- | --- |
| Forgjenger:**Alexander Rybak med«That's How You Write a Song»** | **Norge i Eurovision Song Contest**(2019, som del av KEiiNO) | Etterfølger:**TIX med«Fallen Angel»** |

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** MusicBrainz **·** Discogs
 |